Kurševelis

Kurševelis () – Prancūzijos kalnų slidinėjimo centras Trijų Slėnių kurortiniame komplekse. Kurševelis įsikūręs Alpių kalnuose Savojos departamente. Pasiekiamas per oro uostus Lione (180 km) arba Ženevoje (140 km). Yra vietinis nedidelis oro uostas pačiame Kurševelyje su 525 metrų ilgio ir 18,5 % nuolydžio kilimo-leidimosi taku ().

 Istorija 

Kurortas veikia nuo 1946 m. Dalis Albervilio 1992 m. žiemos olimpinių žaidynių rungčių (šuoliai su slidėmis ir šiaurės dvikovė) vyko Kurševelyje.  

 Aprašymas 

Kurorto keturios stotys išsidėsčiusios 1300, 1550, 1650 ir 1750 metrų auykštyje virš jūros lygio. Slidinėjimo sezonas tęsiasi nuo lapkričio mėn. pabaigos iki gegužės mėn. pradžios. Visa teritorija daloma į 4 pagrindinius rajonus: tradicinį kaimiškąjį La Praz (1300 m), Courchevel 1550, Courchevel 1650, Courchevel 1850. Pastarasis yra aukščiausias ir prabangiausias, dar pavadinamas „Žiemos sporto Saint Tropezu“, čia laiką leidžia pasaulio įžymybės. Visi jie siūlo skirtingo sudėtingumo slidinėjimo maršrutus. Kurševeliui būdingos plačios ir lygios trasos. Sudėtingiausios yra Jean Blanc ir Couloir Emile Allais'' trasos.
Pagrindiniai duomenys:
 Slidinėjimo zonos aukštis – nuo 1100 iki 2738 m,
 Aukščių skirtumas – 1638 m,
 Trasų kiekis – 102,
 Bendras trasų ilgis – 150 km,
 Ilgiausia trasa – 3,9 km,
 Trasų skaičius pradedantiesiems – 33 %,
 Trasų skaičius pažengusiems – 33 %,
 Trasų skaičius patyrusiems – 0 %,
 Sudėtingų trasų skaičius – 33 %,
 Keltuvų skaičius: 65 (tame tarpe: 1 funikulierius, 9 gondoliniai , 16 krėslinių),
 Keltuvų našumas – 70269 žm./val.,
 Aptarnaujamų slidininkų skaičius – 68 349,
 Sniego parkas – 1,
 Half-pipe rampa – 1,
 Lygumų slidinėjimo trasų ilgis – 66 km,
 Sniego patrankų skaičius – 523. 

 Nuorodos 

 Kurševelio tinklalapis
 Trijų Slėnių tinklalapis 
 Kurševelis 
 Kurševelio tiesioginis vaizdas 
 Pasaulio įžymybės Kurševelyje
 Rusiškas skandalas Kurševelyje (rusų k.)

Kategorija:Prancūzijos sportas
Kategorija:Kalnų slidinėjimas
Kategorija:Prancūzijos kurortai